গভীর রাতে উল্টোডাঙার হরিজন বস্তিতে উত্তেজনা। অভিযোগ, গতকাল রাত একটা নাগাদ বস্তিতে হামলা চালায় প্রায় ৫০ জন বহিরাগত যুবক। লাঠি, সোর্ড হাতে হামলা চালিয়ে ওই যুবকেরা বস্তিতে ভাঙচুর করে।
 ওয়েব ডেস্ক : গভীর রাতে উল্টোডাঙার হরিজন বস্তিতে উত্তেজনা। অভিযোগ, গতকাল রাত একটা নাগাদ বস্তিতে হামলা চালায় প্রায় ৫০ জন বহিরাগত যুবক। লাঠি, সোর্ড হাতে হামলা চালিয়ে ওই যুবকেরা বস্তিতে ভাঙচুর করে। ঘটনায় আহত হন ২জন বস্তিবাসী। তাঁদের হাসপাতালে ভর্তি করা হয়েছে। প্রাথমিক চিকিত্‍সার পর ছেড়ে দেওয়া হয়েছে ৫জনকে। সকালে হওয়া এক বচসার জেরে এই হামলা হয়েছে এমনটাই মনে করছেন বস্তিবাসীরা। ঘটনার পর মানিকতলা থানার পুলিসবাহিনী ঘটনাস্থলে গেলেও কোনও অভিযোগ গায়ের করা হয়নি থানায়। ঘটনার পিছনে শাসকদলের দুই বিবাদমান  গোষ্ঠী আছে বলে মনে করছেন বস্তীবাসীদের একাংশ।